钦定古今图书集成/明伦汇编/氏族典/第105卷 > 《廖用贤尚友录》 > 裴秀
## 钦定古今图书集成/明伦汇编/氏族典/第105卷 > 《廖用贤尚友录》 > 裴秀

按《晋书裴秀传》：“秀字秀彦，河东闻喜人也。祖茂，汉尚
书令。父潜，魏尚书令。秀少好学，有风操。母贱，嫡母宣
氏不之礼。尝使进馔于客，见者皆为之起。秀母曰：‘微
贱如此，当应为小儿故也。大将军曹爽辟为掾，迁黄
门侍郎。历文帝安东司马，迁散骑常侍。魏咸熙初，釐
革宪司，时荀𫖮定礼仪，贾充正法律，而秀改官制焉’。”
武帝即王位，拜尚书令。及受禅，加左光禄大夫，封钜
鹿郡公，为司空。秀儒学洽闻，且留心政事，当禅代之
际，总纳言之要，其所裁当，礼无违者。又以职在地官，
作《禹贡地域图》十八篇，奏之，藏于秘府。泰始七年薨。
有二子：濬、𬱟。